text: Võistluse Eesti esinduse juhi Ursel Velve sõnul on võistlusmotoks «parem homne täna». «Osalesin mullu kõigil etappidel ning tean omast käest, et iga läbitud kilomeeter annab hea enesetunde ja parema homse juba täna,» ütles Velve. Ta lisas, Estonian Cup pakub rattasõpradele nii emotsionaalset kui füüsilist väljakutset, mis muudab selle võistluse haaravaks ning tekitab osalejates hasarti. «Pakume sel aastal kõigile osalejatele põnevaid tegevusi, näiteks esimesel etapil tasub kõigil fotokas kaasa võtta, sest profifotograaf õpetab jäädvustama rattasõidu-elamusi, mida on tore oma sõprade ja tuttavatega jagada,» ütles Velve.